CELEX: 62010FN0083
Language: lv
Date: 2010-09-23 00:00:00
Title: Lieta F-83/10: Prasība, kas celta 2010. gada 23. septembrī — Giannakouris /Komisija

15.1.2011   
            
            
               LV
            
            
               Eiropas Savienības Oficiālais Vēstnesis
            
            
               C 13/38
            
         Prasība, kas celta 2010. gada 23. septembrī — Giannakouris/Komisija
   (Lieta F-83/10)
   ()
   2011/C 13/75
   Tiesvedības valoda — grieķu
   
      Lietas dalībnieki
   
   
      Prasītājs: Konstantinos Giannakouris (Roodt-sur-Syre, Luksemburga) (pārstāvis — V. Christianos, advokāts)
   
      Atbildētāja: Eiropas Komisija
   
      Strīda priekšmets un apraksts
   
   Prasība atcelt Komisijas lēmumu samazināt prasītājam piešķirto pabalstu izglītībai tādēļ, ka viņa meita saņem dalībvalsts piešķirtu finansiālu palīdzību stipendijas un aizdevuma veidā
   
      Prasītāja prasījumi:
   
   
               —
            
            
               pirmkārt, atcelt lēmumu samazināt prasītājam izmaksāto “pabalstu izglītībai”, kurš izriet no 2010. gada februāra paziņojuma par algu, kā arī attiecīgo paziņojumu par algu, jo tajā atspoguļots daļējs “pabalsta izglītībai” samazinājums; otrkārt, atcelt Komisijas 2010. gada 26. februāra lēmumu samazināt prasītājam izmaksājamo “pabalstu izglītībai” un piemērot tam no 2010. gada marta paziņojuma par algu izrietošo ieturējumu EUR 770,85 apmērā; treškārt, atcelt prasītāja 2010. gada marta paziņojumu par algu, kurā atspoguļots prasītājam izmaksājamā “pabalsta izglītībai” samazinājums un atpakaļejošs ieturējums EUR 770,85 apmērā; ceturtkārt, atcelt 2010. gada aprīļa līdz augusta paziņojumus par algu, jo tajos ir ietverts daļējs “pabalsta izglītībai” samazinājums; piektkārt, atcelt Komisijas 2010. gada 9. jūlija lēmumu, ar ko tā skaidri ir noraidījusi prasītāja sūdzību;
            
         
               —
            
            
               atlīdzināt prasītājam ieturētās summas, pieskaitot procentus;
            
         
               —
            
            
               piespriest Eiropas Komisijai atlīdzināt tiesāšanās izdevumus.